Jandarmii din Alba au strâns bani pentru a ajuta o familie din Berghin cu cinci copii. Este vorba despre o campanie la care s-au alăturat și colegii lor din IPJ Alba.
Familia în cauză a rămas fără tată, după ce acesta a suferit un infarct, în timp ce făcea cumpărături în piața din Alba Iulia.
Mama și cei cinci copii locuiesc într-o singură cameră, iar mai mulți vecini au început să strângă bani pentru a le construi o locuință nouă.
Jandarmii au strâns bani pentru a asigura materialele de construcție.
”Conștienți de faptul că au rămas cu o povară financiară grea și cu nevoia urgentă de a avea o locuință demnă de trai cu demnitate, am pus mână de la mână și am venit în sprijinul lor ajutându-i să-și clădească un viitor mai bun.
Campaniei noastre s-au alăturat și colegii din cadrul IPJ Alba, care la rândul lor nu au rămas indiferenți la greutatea acestei familii.
Prin gestul nostru am dorit să aducem un strop de bucurie în sufletele copiilor, dar şi speranţa că umanitatea și bunătatea le vor fi alături pentru a trece de această perioadă dificilă”, au comunicat reprezentații Jandarmeriei Alba.
Urmăriți Alba24.ro și pe Google News
Dacă ți-a plăcut articolul: